Sagunt es convertix en un circuit de carreres per a acollir la 4a edició de la 30k Ciutat de Sagunt
29 d’octubre 2019

![](/media/bzlo4v0p/34-c_carrera-30k-ciutat-de-sagunt-30.jpg)  
  

Sagunt acollirà el diumenge 10 de novembre, a partir de les 8.30 hores, la 4a edició de la carrera 30k Ciutat de Sagunt impulsada per l'Ajuntament de Sagunt i organitzada per Cronometraje y Organización de Eventos Deportivos. La finalitat d'este esdeveniment és la de convertir-se en una prova de referència per a aquelles persones que competiran en la pròxima Marató de València, com a prova d'iniciació per a aquelles que vulguen entrenar-se en la llarga distància o bé com a entrenament llarg. Paral·lelament se celebrarà una prova d'iniciació de 10 quilòmetres. Les dos carreres partiran del poliesportiu municipal i recorreran el nucli del Port de Sagunt la 10 k i els dos nuclis la 30 k.

Les persones interessades a participar en la carrera es poden inscriure a través de la web d’[sportmaniacs](https://sportmaniacs.com/es/services/inscription/iv-30k-i-10k-ciutat-de-sagunt) a un preu des d’11 €, per a la 10k, i des de 17 € la 30k. Des de l'organització recorden que amb la inscripció se'ls fa lliurament d'una camiseta, uns calcetins, una polsera, així com a l'arribada a meta tindran una barbacoa, fruita, dolços i beguda.

El delegat d'Esports, Javier Raro, espera que prop de 2.000 participants s'apunten a esta carrera «**que complementa la resta de carreres que s'organitzen a la ciutat durant tot l'any**» i ha animat a inscriure's a totes aquelles persones interessades que encara no ho han fet. Este esdeveniment, segons el regidor, seguix la línia de l'Ajuntament de Sagunt de complementar esport i turisme ja que «**segur que molts esportistes que ens visiten passen uns dies a la nostra ciutat**».

![](/media/kfsjfsgt/34-c_circuito-10k.jpg)  
_Recorregut de la 10K_

  

![](/media/ckmaff5n/34-c_circuito-30k_page-0001.jpg)  
_Recorregut de la 30K_  

*   [](http://www.facebook.com/sharer.php?u=https://aytosagunto.es/va/actualitat/sagunt-es-convertix-en-un-circuit-de-carreres-per-a-acollir-la-4a-edicio-de-la-30k-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/sagunt-es-convertix-en-un-circuit-de-carreres-per-a-acollir-la-4a-edicio-de-la-30k-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-es-convertix-en-un-circuit-de-carreres-per-a-acollir-la-4a-edicio-de-la-30k-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/sagunt-es-convertix-en-un-circuit-de-carreres-per-a-acollir-la-4a-edicio-de-la-30k-ciutat-de-sagunt/)